Wanneer Kan ‘n Onderhoudsbevel Tot Niet Verklaar Word? | Jansens Egskeiding Forum
You are here: Home / Wanneer Kan ‘n Onderhoudsbevel Tot Niet Verklaar Word?
My dogter het haar totaal van my vervreem. Sy woon saam met haar ma en stiefpa. Sy reken dat sy niks van my nodig het omdat haar stiefpa vir haar alles gee en doen wat sy nodig het.Is dit genoegsame rede vir my om aansoek te doen dat die onderhoudsbevel tot niet verklaar word?_______________________________________________________________________________________________________________________________
Daar is geen rede om onderhoudsbevel “nietig” te verklaar. Op watter gronde wil jy dit doen? Jy as jou dogter se biologiese vader is en bly verantwoordelik vir haar finansieël te ondersteuning, ongeag die omstandighede. Bo en behalwe die feit dat die hof dit nie gaan toelaat nie, gaan so ‘n stap die reeds kwesbare verhouding tussen jy en jou dogter verder versuur, en ek dink nie dit is wat jy regtig wil hê moet gebeur nie!
Dit is seker menslik om “kwaad/ ongelukkig” te voel omdat jy dit ervaar dat jou dogter van jou vervreem is, maar is dit regtig die geval? Het jy al probeer uitvind waarom jou kind optree soos jy dink sy voel en optree? Wat doen jy of het jy van jou kant gedoen af om gesonde kontak met jou dogter te behou?
Wat die stiefpa betref, is dit my gevoel dat jy dankbaar behoort te wees dat hy goed is vir jou kind. Dit kon net sowel die teenoorgestelde situasie gewees het.
Ek stel voor jy hou vol met die betaling van onderhoud. Gee JY die eerste tree na die stelselmatige herstel van die verhouding tussen jy en jou kind. Op die ou einde gaan dit al die negatiewe gevoelens en moontlike hartseer wat nou ervaar word, die moeite werd maak.
Posted in Egskeiding, Kinders, Onderhoud Tagged biologiese ouers, children, Egskeiding, Egskeidingsbevel, huwelik, Kind, kinders, kontak, kontakregte, minderjarige kind, Onderhoud, onderhoudsbevel, Onderhoudshof, onderhoudswet
Anonymous November 26, 2013 at 12:21 pm | Permalink
Ek en my man is buite gemeenskap van goedere getroud met aanwasbedeling. By die onderhoudshof neem hul toe sy salaris in ag en sodoende is ons vir meer as 70 % verantwoordelik vir my buite egtelikke dogter se onderhoud terwyl haar biologiese pa omtrent net 30% moet betaal.
Is dit reg? Het hul iets misgekyk? Die biologiese vader het ander 2 kinders waarvan 1 ook buite-egtelik is, maar hul onderhoud word eers afgetrek en dan sy salaris wat oorbly is wat bepaal hoeveel hy aan my dogter kan betaal en sy was 1ste gebore.
Marius Victor October 24, 2014 at 2:10 pm | Permalink
Wat hul gedoen het was om u hele huishoudelike inkomste in te reken by die bepaling van wat u verdien. Aangesien u die enigste onderhoudpligtige tussen uself en u man is (mits u man nie u dogter aangeneem het nie) is u die enigste een van jul twee wat onderhoudpligtig is teenoor u dogter. U inkomste en die uitgawes wat u daarmee dra moet dus eintlik vergelyk word met die van u eks man.
Die hof het ‘n diskresie om onderhoud op ‘n basis anders as 50-50 te bepaal, welke bepaling uiteraard afhanklik is van die partye se relatiewe kapasiteit om dit te kan dra. U besef dat onderhoud ‘n prioriteits uitgawe is wat eers in ag geneem word alvorens daar na ander uitgawes gekyk word om beskikbare fondse te bepaal. U meld dit nie spesifiek nie, maar ons vermoed dat die ander onderhoudsbevele wat u eks ten aansien van sy ander kinders het toegestaan is voordat ‘n bevel ten aansien van u dogter toegestaan is.
Nietemin is u geregtig om die Onderhoudshof te nader vir ‘n wysiging van die onderhoudsbedrag en die verhouding waarin u en u eks verantwoordelik is vir die onderhoud van u kind.